Document ID: 32007R0386

REGULAMENTUL (CE) NR. 386/2007 AL COMISIEI
din 10 aprilie 2007
de modificare și de adaptare a Regulamentului (CE) nr. 990/2006 privind lansarea unor invitații permanente la licitație pentru exportul cerealelor păstrate de agențiile de intervenție din statele membre
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Tratatul de aderare a Bulgariei și a României, în special articolul 4 alineatul (3),
având în vedere Actul de aderare a Bulgariei și a României, în special articolul 56,
având în vedere Regulamentul (CE) nr. 1784/2003 al Consiliului din 29 septembrie 2003 privind organizarea comună a piețelor în sectorul cerealelor (1), în special articolul 6,
întrucât:
(1)
În urma aderării Bulgariei și a României, articolul 1 alineatul (2) din Regulamentul (CE) nr. 990/2006 al Comisiei (2) a devenit caduc în ceea ce privește excluderea Bulgariei și a României de pe lista țărilor terțe către care se face exportul de cereale și, prin urmare, trebuie eliminat.
(2)
Regulamentul (CE) nr. 990/2006 conține în anexa III mențiuni în toate limbile comunitare. Anexa în cauză trebuie completată prin inserarea mențiunilor respective în limbile bulgară, irlandeză, malteză și română.
(3)
Regulamentul (CE) nr. 990/2006 trebuie modificat în consecință.
(4)
Măsurile prevăzute în prezentul regulament sunt conforme cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Articolul 1 alineatul (2) din Regulamentul (CE) nr. 990/2006 se înlocuiește cu următorul text:
„(2) În ceea ce privește grâul comun și secara, fiecare invitație de participare la licitație se referă la o cantitate maximă pentru exportul către țările terțe, cu excepția următoarelor țări: Albania, Fosta Republică Iugoslavă a Macedoniei, Bosnia-Herțegovina, Croația, Liechtenstein, Muntenegru, Serbia (3) și Elveția.
În ceea ce privește orzul, fiecare invitație de participare la licitație se referă la o cantitate maximă pentru exportul către țările terțe, cu excepția următoarelor țări: Albania, Fosta Republică Iugoslavă a Macedoniei, Bosnia-Herțegovina, Canada, Croația, Statele Unite ale Americii, Liechtenstein, Mexic, Muntenegru, Serbia (3) și Elveția.
Articolul 2
Anexa III la Regulamentul (CE) nr. 990/2006 se înlocuiește cu textul care figurează în anexă.
Articolul 3
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 10 aprilie 2007.

Labels: 3
17
18